b'\n_START_ARTICLE_\nVladimir Memon\n_START_SECTION_\n\xc5\xbdivljenjepis\n_START_PARAGRAPH_\nMemon je po kon\xc4\x8dani gimnaziji diplomiral na Filozofski fakulteti v Ljubljani iz primerjalne knji\xc5\xbeevnosti in franco\xc5\xa1\xc4\x8dine ter se nato v letih 1978 do 1979 izpopolnjeval na univerzi Complutense v Madridu.\n_START_SECTION_\nLiterarno delo\n_START_PARAGRAPH_\nOsebno poetiko, ki je bila v njegovi generaciji opazno samosvoja je izoblikoval pod vplivom ameri\xc5\xa1kega pesnika E. Pounda, filozofsko do\xc5\xbeivljanje sveta pa v dialogu z eksistencialno mislijo \xc5\xa1panskega pisatelja M. de Unamuna._NEWLINE_V pesmih je Memon lastno in sploh \xc4\x8dlove\xc5\xa1ko bivanjsko stisko izpovedoval brez patetike in skrajnih avantgardisti\xc4\x8dnih pesni\xc5\xa1kih sredstev. Izdal pesni\xc5\xa1ko zbirko Meje (1979), posmrtno pa je iz\xc5\xa1la zbirka Flamenko na sodu smodnika (1983).'